kardosdrur/scandi-wiki huggingface dataset:
Australian Open-mesterskabet i damedouble

Australian Open-mesterskabet i damedouble er en tennisturnering, der afholdes én gang årligt som en del af Australian Open. Turneringen afvikles i Melbourne Park i Melbourne, Australien, hvor kampene spilles på hardcourt-baner af typen GreenSet. Australian Open spilles over to uger fra midten af januar og har siden 1987 været den første af de fire grand slam-turneringer i kalenderåret. 

Mesterskabet blev spillet første gang i 1905 under navnet Australasian Championships (Australasiatiske mesterskaber), men først fra 1922 kom damedoublemesterskabet på programmet. I 1927 ændredes turneringens navn til Australian Championships (Australske mesterskaber). Ved begyndelsen af den åbne æra, hvor professionelle spillere også fik lov at deltage, ændredes navnet til Australian Open. Mesterskabet blev ikke spillet i perioden 1916-18 på grund af første verdenskrig og i 1940-45 på grund af anden verdenskrig.

Turneringens termin er blevet ændret flere gange. I 1977 blev den flyttet fra januar til december, hvilket medførte to turneringer i 1977: en i januar og en i december. Og udgaven, der var planlagt afholdt i december 1986, blev flyttet til januar 1987, og derfor blev der ikke spillet Australian Open i kalenderåret 1986.

Historie 

Damedoubleturneringen ved Australian Open er blevet spillet i flere forskellige byer: Brisbane, Adelaide, Sydney og Melbourne, alle i Australien. Begivenheden blev afholdt i en ny by hvert år, indtil Melbourne blev valgt som fast værtsby fra og med 1972, hvorefter turneringen hvert år blev spillet i Kooyong Lawn Tennis Club, indtil den flyttede til Melbourne Park i 1988.

Indtil 1988 var turneringen udelukkende blevet spillet på græsbaner, men i forbindelse med flytningen fra Kooyong til Melbourne Park blev turneringens underlag skiftet til hardcourt-typen Rebound Ace. I 2008 skiftede man imidlertid til en ny hardcourt-type: Plexicushion.

Turneringsreglerne for damedoublemesterskabet er flere gange blevet ændret. Turneringen er dog altid blevet spillet som en cupturnering, og alle kampe er blevet spillet bedst af tre sæt. Fra begyndelsen i 1922 blev alle sæt afgjort med mindst to partiers forskel. Siden 1971 er der imidlertid blevet spillet med tiebreak-afgørelse i de to første sæt, bortset fra i 1980-82, hvor der blev spillet med tiebreak i alle tre sæt. I 2019 indførte arrangørerne et nyt format for afgørelsen på tredje sæt ved stillingen 6-6, idet man indførte en tiebreak til 10 point som afgørelse på sættet.

Vindere og finalister

Statistik

Spillere med flest titler

Rekorder

Eksterne henvisninger 

 Australian Open

Noter 

 
Etableret i 1922
Kröppelshagen-Fahrendorf

Kröppelshagen-Fahrendorf er en kommune i det nordlige Tyskland, beliggende i Amt Hohe Elbgeest under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kröppelshagen-Fahrendorf, der mod nord grænser til Sachsenwald, det største sammenhængende skovområde i Slesvig-Holsten, ligger ca. 20 km sydøst for Hamborg. Bundesstraße 207 går gennem kommunen.

Eksterne kilder/henvisninger 

 Kommunens side på amtets websted].
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Matías Kranevitter

Claudio Matías Kranevitter (født 21. maj 1993 i San Miguel de Tucumán) er en argentinsk fodboldspiller, der spiller på den defensive midtbane.

Titler 
med River Plate
Primera División Argentina
 2014 
Copa Sudamericana
 2014 
Recopa Sudamericana
 2015 
Copa Libertadores
 2015
Suruga Bank Championship
 2015 
U-20 Copa Libertadores
 2015

Personlige
Copa Libertadores
 Årets Hold 2015

Referencer

Eksterne henvisninger 
 
 

Fodboldspillere fra Argentina
Fodboldspillere fra Club Atlético River Plate
Fodboldspillere fra Atlético Madrid
Livets Lyst

Livets Lyst er debutalbummet fra den danske middelaldertrio Truppo Trotto, der udkom i 1999. Albummet indeholder en række middelalder- og folkemelodier. Blandt sangene er en dansk udgave af den franske folkemelodi "J'ai vu le loup" fra omkring 1350. På dansk fik den titlen "Jeg så en Ulv".

Spor 
 "Kong Vinter"
 "Trotto"
 "Livets Lyst"
 "En Hilsen"
 "Knokkelmanden"
 "Ave Maria"
 "Sigurd"
 "Røde Flod"
 "Jeg Så En Ulv"
 "Slutsang"

Personel 
 Como Breuning -  Davul, dabuka, tamburin, skalmeje, fløjte
 Marie Havndrup - Sang, fedel, tromme, fløjte
 Morten "Musicus" Pedersen - Sang, sækkepibe, mandocello, skalmeje, fløjte, tromme, hakkebræt

Referencer 

Truppo Trotto
Debutalbum fra 2006
Debutalbum fra Danmark
Folkalbum
Månemælk

Månemælk er det andet studiealbum fra den danske middelaldertrio Truppo Trotto, der udkom i 2003. Albummet indeholder en række middelalder- og folkemelodier. Det blev gruppens sidste album, inden de gik i opløsning i 2005.
Blandt sangene var nummeret "Læg Din Maw", som senere blev solgt til et tysk forlag. Her kom sangen, som den eneste ikke-tyske nummer, med på en middelalderdance CD.

Spor 
 "Åhning" - 2:24
 "Ræven" - 3:28
 "Svanen Og Liljen" - 3:04
 "Den Døde Mand" - 6:44
 "Den Prikkede Ugle" - 3:29
 "2 Ravne" - 3:31
 "Månemælk" - 3:22
 "Norden For Trondhjem" - 4:11
 "Ravnen" - 6:22
 "De Sidste Sang" - 4:40
 "Læg Din Maw" - 3:12

Personel 
 Como Breuning - Davul, dabuka, tamburin, skalmeje, fløjte
 Marie Havndrup - Sang, fedel, tromme, fløjte
 Morten "Musicus" Pedersen - Sang, sækkepibe, mandocello, skalmeje, fløjte, tromme, hakkebræt

Gæstemusikere
 Søren Hammerlund - drejelire på "Ræven"

Referencer

Eksterne henvisninger 
 Truppo Trotto - Månemælk på Discogs

Truppo Trotto
Album fra 2006
Folkalbum
Falslev

Falslev er en mindre bebyggelse i Falslev-Vindblæs Sogn), indtil 2007 Onsild Herred, Århus Amt, nu Mariagerfjord Kommune. Bebyggelsen er beliggende nord for Kastbjerg Å ved landevejen mellem Mariager og Vindblæs.

I 1682 bestod Falslev af 8 gårde og 3 huse med jord. Det samlede dyrkede areal udgjorde 210,6 tønder land skyldsat til 33,02 tdr hartkorn. Dyrkningsmåden var græsmarksbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Byer i Mariagerfjord Kommune
Membranprotein

Membranproteiner er proteiner der er lokaliseret og fungerer i eller på biologiske membraner. De udgør sammen med opløselige proteiner de mest almindelige former for proteiner og opfylder mange funktioner af betydning for cellens og organismens liv.

I de fleste genomer skønnes det at 20-30% af alle generne koder for membranproteiner.

Membranproteiners funktioner 

Membranproteiner udfører en række funktioner, der er essentieller for den levende organisme, bl.a.:.
 
 Receptorproteiner formidler den biokemiske forbindelse mellem en påvirkning og cellens respons, også kaldet signaltransduktionen.
 Transportproteiner transporterer molekyler og ioner på tværs af membranen ved diffusion eller aktiv transport, se f.eks. ionkanal og ionpumpe, se liste
 Enzymer udfører biokemiske reaktioner i eller på membranen.
 Celleadhæsionsproteiner formidler identifikationen og kontakten mellem celler, f.eks. i immunresponset.
 Ankerproteiner fastholder cytoskelettet og den ekstracellulære matrix.
 Junctionproteiner forbinder og sammenholder to celler.
 Komplementsystemets membranangrebskompleks MAC danner porer i indtrængende patogener og uskadeliggør dem derved.

Membranproteiners strukturer 

Den største gruppe integrale membranproteiner kaldes også transmembrane proteiner, da de har mindst et hydrofilt domæne på hver side af membranen forbundet med et hydrofobt domæne af en eller flere alfa-helixer i membranen. Det humane proteom indeholder 5462 integrale membranproteiner, jf. flg. tabel over transmembrane proteiner (TM refererer til antallet af alfa-helixer):

Som det ses af tabellen er de fleste integrale membranproteiner af klassen med 1TM, men mange ses også at være med 2TM og 7TM. Blandt 7TM proteinerne er der en stor gruppe receptorer, G-protein-koblede receptorer, populært kaldet cellernes dørvogtere.

Membranproteiner med en struktur, der benævnes beta-barrel (på dansk ”beta-tønde”) træffes kun hos bakterier og den ydre membran i mitochondrier og chloroplaster.

En mindre gruppe integrale membranproteiner er forankret i membranen, men er kun til stede på den ene side af membranen. Forankringen kan være til lipid-dobbeltlaget eller til et andet membranprotein og kan ske via en postsyntetisk modifikation.

Mange proteiner der reagerer på den ydre eller indre side af membranen regnes som temporale eller perifere membranproteiner.

Eksempler på membranproteiner 
Et usædvanligt 13TM protein er endosomproteinet NPC1, Niemann-Pick C1, som er essentielt for ebolavirus infektion.
 Aquaporin
 Bakterierhodopsin
 Beta-barrel
 ACE-2 receptoren for Coronavirus
 Flippase
 G-protein-koblede receptorer eller 7TM
 Immun-checkpoints
 Immunglobulin-superfamilien
 Natrium-kalium-pumpen (Na+/K+-pumpen eller Na+/K+-ATPase)
 Opioid-receptorer
 Rhodopsin
 Spike
 TOM, translocator of the outer membrane

Se også 

 Beta-barrel
 Membrankappe

Eksterne links og henvisninger 

 What membrane proteins look like. Stockholms Universitet 

Cellebiologi
Biokemi
Proteiner
Victor Fleming

Victor Fleming (født 23. februar 1889 i Pasadena, Californien, død 6. januar 1949 i Phoenix, Arizona) var en amerikansk filminstruktør.

Victor Fleming blev født i Pasadena, Californien og viste tidligt en teknisk begavelse. Mens han arbejdede som bilmekaniker, mødte han instruktøren Allan Dwan, som lod ham arbejde som kameraassistent. Han udviklede også en interesse for fly og i forbindelse med sine film blev han bekendt med folk på flypladsen i Los Angeles, blandt andet Moye Stephens. Fleming steg hurtigt til positionen som filmfotograf og arbejdede både med Dwan og D. W. Griffith. Han instruerede sin første film i 1919, When the Clouds Roll By.

Mange af Flemings stumfilm var actionfilm, ofte med Douglas Fairbanks i hovedrollen, eller western, og med sin hårdføre holdning og kærlighed til udendørsaktiviteter blev han karakteriseret som ”mandfolkenes instruktør”. Men han viste sig også som effektiv instruktør af kvinder. Under hans regi vandt Vivien Leigh Oscar for bedste kvindelige hovedrolle. Ni skuespillere som optrådte i film af Fleming blev nomineret til Oscar.

Han vandt selv en Oscar i 1939 for bedste instruktør med filmen Borte med blæsten (Gone with the Wind). Han har fået en stjerne på Hollywood Walk of Fame.

Flemming er begravet på Hollywood Forever Cemetery i Hollywood.

Filmografi (udvalg) 
 1933 – Bombshell
 1935 – Den offentlige mening
 1939 – Troldmanden fra Oz (medinstruktør)
 1939 – Borte med blæsten

Eksterne henvisninger 

 

Filminstruktører fra USA
Oscar for bedste instruktør
Hollywood Walk of Fame
Personer fra Californien
Hvor ska' vi sove i nat

{{Infoboks single 
| titel          = Hvor ska' vi sove i nat?
| kunstner       = Laban
| fra album      = Laban
| A-side         =
| B-side         = "Hvad er galt med mig?"
| udgivet        = 1982
| format         = 12" single
| indspillet     = 
| genre          = Pop, disko
| længde         = 3:01
| pladeselskab   = EMI
| sangskriver    = Dario Farina, Enzo Ghinazzi, Daniele Pace, Ivan Pedersen
| producer       = Tommy Seebach, Cai Leitner
| hitliste       = 
| før single     = 
| nu single      = "Hvor ska' vi sove i nat?" / "Hvad er galt med mig?"(1982)
| efter single   = "Meget bedre nu" / "Det jeg føler for dig"(1983)
| diverse        = 
}}"Hvor ska' vi sove i nat?"' er en sang af den danske popduo Laban, fra albummet Laban. Sangen blev udgivet som første single fra duoens første album i 1982. Det er en dansk version af den italienske sang "Sarà perché ti amo" med dansk tekst af Ivan Pedersen. "Hvor ska' vi sove i nat?" var produceret af Tommy Seebach og Cai Leitner.

Debuten med "Hvor ska' vi sove i nat?" var en overvældende succes og solgte mere end 1 million eksemplarer.<ref>[https://www.avisen.dk/laban-toerret-i-bagdelen_124799.aspx Laban tørret i bagdelen], Avisen.dk. Hentet den 3. september 2023</ref>

Baggrund og indspilning
I 1981 fik pladeselskabsmand Cai Leitner på EMI tilsendt singlen "Sarà perché ti amo" fra den italienske popgruppe Ricchi e Poveri. Leitner mente sangen havde hitpotentiale, og besluttede at lave en dansk version. Tilfældigt hørte Leitner sangeren Ivan Pedersen øve en sang i et studie sammen med en anden sangerinde. Leitner bad Ivan Pedersen skrive en dansk tekst til "Sarà perché ti amo", som blev til "Hvor ska' vi sove i nat?". Herefter indspillede Tommy Seebach, der var "in-house-producer" på EMI, sangen med vokaler af Ivan Pedersen og sangerinden Lecia Jønsson, der var tilknyttet EMI. Da begge sangere var involveret i andre projekter, besluttede de i samråd med pladeselskabet at udsende singlen under et andet navn. Tommy Seebach foreslog navnet Laban, inspireret af Abba, hvori der også indgik to a'er.

Udgivelse 
Sangen blev udgivet i 1982 på en 7" vinyl-single (EMI – 006-3941) med "Hvad er galt med mig" (skrevet af Ivan Pedersen og Torben Lendager) som B-side. 

Sangen er tillige udgivet på 12"-single og er medtaget på opsamlingsalbummerne Laban's bedste (sic!) fra 1985, De Største Narrestreger fra 1997, The Collection (2000), De 36 Bedste Narrestreger (2009) og på Komplet & Rariteter (2010).

Covers 
"Hvor ska' vi sove i nat?" er i sig selv et cover af "Sarà perché ti amo", blot med dansk tekst. Labans udgave er dog også indspillet af gruppen Discofil i 1994. 

Sangen med den danske tekst blev også indspillet af den norske gruppe Picazzo med den danske tekst oversat til norsk og udgivet som titelsangen på gruppens album Hvor Skal Vi Sove i Natt fra 2007.

Referener

Eksterne henvisninger 
 "Hvor Ska' Vi Sove i Nat" med Laban i 1982 på YouTube 

Laban
Sange fra 1982
Sange fra Danmark
Billundbanen

|}
Billundbanen var en foreslået jernbane, der tænktes mellem Billund og Vejle. Banen skulle komme til at betjene Vestdanmarks lufthavn i Billund. Epinion har i Region Syddanmark og Region Midtjylland målt en markant opbakning til banebetjening af Billund Lufthavn.
Den 13. maj 2014 blev partierne Socialdemokraterne, Radikale Venstre, Dansk Folkeparti og SF - Socialistisk Folkeparti enige om at afsætte ca. 734 mio. kr. til den nye bane. En senere plan afsatte 926 mio. kr og angiver projektstart til 2023. I 2021 blev Billundbanen droppet af regeringen.

VVM-undersøgte linjeføringer 
Banedanmark har færdiggjort undersøgelser af tre linjeføringer for en jernbane til Billund.

 En nordlig linje fra Jelling over Billund Lufthavn til Legoland
 En sydlig linje fra Jelling over Billund Lufthavn til Legoland.
 En linje fra Gadbjerg over Billund Lufthavn til Legoland.

Banedanmark vurderer, at der er fordele og ulemper knyttet til hver linjeføring. Det vil være en samlet afvejning af hensyn der afgør valget af linjeføring.

Kritik af Banedanmarks undersøgelse 
I medierne har der været massiv kritik af Banedanmarks løsningsforslag. F.eks. skal der skiftes tog i Vejle og i Jelling/Gadbjerg. Desuden bliver Vejle-Struer der betjener Nordvestjylland reduceret til en sidebane med langsomme tog. Der er adskillige forslag til en løsning af problemerne, som f.eks.

 Give-løsningen. Jelling-Give omlægges til Jelling-Billund Lufthavn-Give.
 Skibet-løsningen. Der køres mod vest ud af Vejle og Vejle-Jelling-Give bliver en lokalbane.
 Omkobling Jelling/Gadbjerg løsningen. Billund-togene kobles sammen med Vejle-Struer togene i Jelling/Gadbjerg.
 Dobbeltspor Vejle-Jelling løsningen. Dobbeltspor på Vejle-Jelling således at Vejle-Billund ikke krydser med Vejle-Struer.

Disse løsninger er blevet gennemregnet med køreplaner, rejsetider og prisoverslag.

Kilder 

Banen
Lufthavne
Jernbaneanlæg
Wiershop

Wiershop er en kommune i det nordlige Tyskland, beliggende i Amt Hohe Elbgeest under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger ca. 29 km sydøst for Hamborg og ca. 10 km nordvest for Lauenburg. Ud over Wiershop ligger landsbyen Heidkaten i kommunen.

Eksterne kilder/henvisninger 

 Kommunens side på amtets websted].
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Smestad Station

Smestad Station (Smestad stasjon) er en metrostation på Røabanen på T-banen i Oslo. Stationen ligger i Smestad, på sydsiden af Sørkedalsveien, og dermed lige netop indenfor bydelen Ullern. Stationen ligger historisk set på Røabanen, men Kolsåsbanen grener af vest for stationen, der derfor betjenes af begge baner.

Stationen åbnede 17. november 1912 som endestation for Smestadbanen, der blev forlænget som Røabanen i 1935. Omkring 1935 blev banen lagt i tunnel fra Smestad og under Sørkedalsveien. I 1942 blev stationen fælles for både Røabanen og den nyanlagte Kolsåsbanen. I 1995 blev stationen ombygget til metrostandard med blandt andet strømskinne i stedet for køreledning. Samtidig blev nabostationerne Sørbyhaugen og Heggeli nedlagt.

I de første årtier efter Anden Verdenskrig var der en række forskellige forretninger omkring stationen, der dækkede de fleste af dagligdagens behov, f.eks. postkontor, bank, blomsterbutik, farvehandel, købmand og benzintank. I 2010 fandtes benzintanken stadig, men de fleste andre var skiftet ud med f.eks. kiosk, apotek og bedemand.

Eksterne henvisninger 

T-banestationer i Oslo
Etableret i 1912
Borgen Station

Borgen Station (Borgen stasjon) er en metrostation på Røabanen på T-banen i Oslo. Stationen er den, der ligger nærmest Vestre gravlund, Norges største kirkegård.

Stationen åbnede 17. november 1912. Oprindeligt lå den mellem Volvat og Heggeli, men Heggeli blev nedlagt 18. maj 1995 og Volvat 7. april 1997, så nu ligger Borgen mellem Smestad og Majorstuen.

Borgen Station blev flyttet et stykke vestpå, da Røabanen blev opgraderet til såkaldt metrostandard i 1995. Oprindeligt lå den i forlængelse af det nye krematorium på Vestre gravlund, omtrent hvor den lysregulerede fodgængerovergang er i dag.

Eksterne henvisninger 

T-banestationer i Oslo
Etableret i 1912
Yumio Nasu

var en generalmajor og divisionschef i den kejserlige japanske hær under 2. Verdenskrig.

Biografi 
Født i Tochigi Prefekturet, fik Nasu sin officerseksamen i den 25. klasse på det japanske officersakademi i 1913 og i 35. klasse på stabshøjskolen i 1923. Han beklædte forskellige stabsposter indenfor den kejserlige japanske generalstab og blev tildelt Japans Taiwanhær i 1917. I 1935 gjorde han tjeneste i staben for Guandong-armeen og deltog i Operation Chahar. Nasu blev forfremmet til generalmajor i 1940, og blev chef for den 3. infanteribrigade.

Under felttoget på Guadalcanal gik Nasu i land på Guadalcanal med 2. infanteridivision i den første uge af oktober 1942 som reaktion på de allieredes landsætninger på øen. Nasu havde kommandoen over en af 3. divisions store infanterigrupper, som bestod af infanteribataljoner fra flere regimenter i Kampene ved Matanikau og slaget om Henderson Field i september-oktober 1942. Den 25. oktober blev Nasu dødeligt såret af riffelild, mens han anførte sine tropper mod amerikanske stillinger, og han døde tidligt den følgende dag.

Han blev posthumt forfremmet til generalløjtnant.

Henvisninger 

Kilder

 
 
 
 
 
 
 

Militærfolk fra Japan
Japanere i 2. verdenskrig
Adelheid af Hohenlohe-Langenburg

Prinsesse Adelheid Viktoria Amalie Luise Maria Konstanze til Hohenlohe-Langenburg (20. juli 1835, Langenburg – 25. januar 1900, Dresden) var en tysk prinsesse af Hohenlohe-Langenburg, der var hertuginde af Slesvig-Holsten-Sønderborg-Augustenborg. Hun var datter af fyrst Ernst 1. af Hohenlohe-Langenburg og dronning Victoria af Storbritanniens halvsøster, prinsesse Feodora af Leiningen. Hun blev gift den 11. september 1856 med hertug Frederik Christian August af Slesvig-Holsten-Sønderborg-Augustenborg (1829-1880).

Børn 
 Frederik (1857-1858)
 Augusta Viktoria (1858-1921), kejserinde af Tyskland
 Caroline Mathilde (1860-1932), hertuginde af Glücksborg
 Gerhard (1862-1862)
 Ernst Günther 2. (1863-1921), gift med Dorothea af Sachsen-Coburg og Gotha
 Louise Sophie (1866-1952), gift med prins Frederik Leopold af Preussen 
 Feodora Adelheid (1874-1910)

Hertuginder af Augustenborg
Huset Augustenborg
Huset Hohenlohe
Spielberg (Østrig)

Spielberg er en bykommune i Østrig med cirka 5.300 indbyggere. Den er beliggende i Bezirk Murtal i delstaten Steiermark.

Ved byen ligger racerbanen Red Bull Ring (tidligere også kaldt A1-Ring og Österreichring), hvor der blandt andet bliver kørt Formel 1-løbet Østrigs Grand Prix.

Den amerikanske filminstruktør og producent Steven Spielberg har sit efternavn efter byen. Hans forfædre, som var af ungarsk herkomst, boede i området, før de senere udvandrede til USA. Et torv i byen er opkaldt "Steven Spielberg Platz".

Eksterne henvisninger 

 Spielbergs officielle hjemmeside

Byer i Steiermark
Lufthavnsbanen

|}
Lufthavnsbanen er en jernbane mellem Lindholm i Nørresundby og Aalborg Lufthavn, der åbnede for driften 13. december 2020. Banen er blandt andet lavet for at tilgodese de mange rejsende, der rejser til og fra Aalborg Lufthavn, og samtidig gøre det nemmere for dem, der kommer fra Aalborg, at komme dertil.

Baggrunden for anlæggelsen af banen var en aftale mellem partierne Socialdemokraterne, Radikale Venstre, Dansk Folkeparti og SF - Socialistisk Folkeparti, der 21. marts 2013 blev enige om at afsætte ca. 276. mio. DKK til en ny bane fra til Aalborg Lufthavn. Banen blev vedtaget ved lov af Folketinget 29. november 2016. Forundersøgelserne gik i gang i 2017 og blev efterfulgt af detailprojektering og ekspropriationer i 2018. Selve anlægsarbejdet fandt sted i 2019-2020.

Banen som sådan er en 2,8 km lang sidebane, der grener af fra Vendsysselbanen nord for Lindholm Station. Der er anlagt en ny station ved lufthavnen, hvor der også kommer et nyt klargøringsanlæg i stedet for det nuværende ved Lindholm. Undervejs er der anlagt der en bro over Lindholm Å, der samtidig omlagdes. Desuden førtes Thistedvej over banen på en ny bro.

Stationer 
 Aalborg Lufthavn Station (2020)

Referencer

Eksterne henvisninger 
 Banedanmark: Ny bane til Aalborg Lufthavn, hentet 4. februar 2018

Aalborg
Jernbanestrækninger i Danmark
Istanbul Park

Istanbul Park er et tyrkisk motorsportsanlæg beliggende ved landsbyen Akfırat, på den østlige og asiatiske side af Istanbul. Fra åbningen i 2005 til og med 2011 blev Tyrkiets Grand Prix i Formel 1-serien kørt her.

I 2007 blev Istanbul Park af Formel 1-chefen Bernie Ecclestone kaldt for "verdens bedste racerbane".

Historie 

Første spadestik til anlægget blev taget i 2004, og er designet af den tyske arkitekt Hermann Tilke. Banen er placeret nord for Motorvej 4, tæt på Sabiha Gökçen International Airport, og er omgivet af bakker og skov. De samlede omkostninger ved byggeriet var 1,8 milliarder kroner.

Formel 1 
Det første Formel 1 grand prix i Tyrkiet, Tyrkiets Grand Prix, blev kørt 21. august 2005, med finnen Kimi Räikkönen som vinder. Ud af de syv Formel 1-løb som er kørt på banen, har Felipe Massa vundet de tre.

I 2012 afviste den tyrkiske premierminister Recep Tayyip Erdoğan, at staten skulle være med til at finansiere løbet i 2012-sæsonen, og de tyrkiske arrangører manglede derfor 75 millioner kr., ud af de 125 millioner som det kostede at være arrangør af et grand prix. En af årsagerne var blandt andet, at løbene de foregående år ikke havde haft den forventede interesse fra tilskuere. Dette var selvom der var lavet en længerevarende aftale mellem Formula One Group og banen.

Vindere af Formel 1 i Istanbul

Referencer

Eksterne henvisninger 

 Intercity Istanbul Parks officielle hjemmeside 

Formel 1-baner
Park
Motorsportsanlæg i Tyrkiet
Etableret i 2005